Avidly

Historia

Avidlyn vanhin osa, yritysilmeisiin ja vuosikertomuksiin erikoistunut Incognito Oy perustettiin jo vuonna 1990. Incogniton perustajat olivat Pirjo von Hertzen, Pekka Päivinen ja Keijo Vuorinen. Myöhemmin Incogniton omistajiksi tulivat myös professori Esa Ojala ja Timo Muhonen. Nykyinen Avidly Oyj hankki Incogniton tammikuussa 2008. 
Vuonna 1996 Markus Leikola, Liisa Akimof, Harri Saukkomaa ja Jyri Tawast perustivat A4 Media Oy:n hakemaan neljättä valtakunnallista TV-kanavan toimilupaa. Luvan mennessä Sanoma-konsernille Leikola hankki A4 Median enemmistön ja yhtiö siirtyi digi- ja mobiiliyritykseksi. Vuonna 1999 Tietovallan myyneet Jari Tuovinen ja Tanu-Matti Tuominen hankkivat yrityksen enemmistön vuosituhannen alussa ja se liittyi osaksi Avidlyä lokakuussa 2006.  
Vuonna 1999 perustettiin turkulainen mainostoimisto Enala/Hyysalo Oy Juuso Enalan ja Tapani Hyysalon toimesta. Tästä yhtiöstä muodostui myöhemmin Zeelandin Turun toimisto. Seuraavana vuonna Turussa alun perin Kari Veijosen ja Visa Nurmen perustama mainostoimisto Rientola siirtyi Jimi Veijosen ja Tuomo Luoman haltuun ja toiminta siirtyi Helsinkiin. Nykyinen Avidly hankki sen marraskuussa 2009 vahvistamaan silloisen Zeeland-konsernin B2C markkinointiosaamista. 
Vuonna 2003 Ville Karkkolainen ja Seppo Sinkkonen perustivat avoimen koodin ohjelmistokehitykseen keskittyneen Triventum Oy:n. Zeeland hankki Triventumin osake-enemmistön helmikuussa 2009.
Zeeland-nimi otettiin käyttöön huhtikuussa 2005, kun helsinkiläisen Neljän Tuuman Toimiston perustajat Pekka Siivonen-Uotila, Kari Virtanen, Keijo Asposalo ja Jussi Kylliäinen sekä turkulaisen Enala/Hyysalo Oy:n omistajat päättivät yhdistää yhtiönsä ja ottaa käyttöön uuden yhteisen Zeeland-nimen. Pia Gran nimitettiin uuden syntyneen yhtiön toimitusjohtajaksi ja Pekka Siivonen-Uotila hallituksen puheenjohtajaksi. Loppuvuonna 2005 muodostuneen Zeeland-kokonaisuuden viestintätoimistoksi hankittiin Markku Vänskän 1995 perustama Conexio Oy.
Nykyinen Avidly Oyj perustettiin vuonna 2006 toimien tuolloin edelleen Zeeland-nimellä. Seuraavana vuonna Jari Tuovinen tuli Zeeland-konsernin vt-toimitusjohtajaksi ja Zeeland perusti Ville Haapasalon ja Pekka Lehtosen kanssa venäjän markkinointiin keskittyvän Zeeland East -mainostoimiston, jonka toiminta lopetettiin myöhemmin.
Vuonna 2008 Zeeland hankki vuonna 1990 perustetun Incogniton ja perusti lisäksi yhdessä Sirpa Alhavan ja Miikka Leinosen kanssa asiakaslehtiin keskittyvän Maggien. Samana vuonna yhtiö osti lisäksi Kimmo Collanderin perustaman Neuvosto Oy -lobbausyhtiön. Seuraavana vuonna Zeeland perusti Suunnittelutoimisto Tarhan yhdessä Arto Mannisen ja Kari ”Pume” Puumalaisen kanssa. 
Vuonna 2011 Zeeland listautui Helsingin Pörssin First North -markkinalla nk. reverse IPO-järjestelyllä yhdistymällä tappiollisen lahtelaisen kuvanvalmistusta harjoittaman 2006 perustetun Eirikuva Digital Image Oyj Abn:n kanssa.  Eirikuvasta tuli konsernin emoyhtiö, sen nimi vaihdettiin Zeeland Oyj:ksi ja kaupankäyntitunnukseksi tulee ZEE1V. Eirikuva oli Suomen ensimmäinen First North -listattu yhtiö, jonka toiminnan juuret ovat vuonna 1944 perustetussa ja myöhemmin konkurssiin päätyneessä Eirikuvassa. Samana vuonna myytiin viestintää tekevät Conexio ja Neuvosto takaisin alkuperäisille perustajille.   
Vuonna 2012 Tuomas Airisto aloitti Zeelandin toimitusjohtajana ja Jari Tuovinen siirtyi hallituksen puheenjohtajaksi. Eirikuva kuvanvalmistusliiketoiminta myytiin pois ja yhtiö keskitti toimintansa markkinointiviestintään. Seuraavana vuonna Zeeland hankki viestintätoimisto Taitomyllyn ja fuusioi hankittuja tytäryhtiöitä Zeeland Group Oy nimiseen yhtiöön, jolle haettiin samalla yrityssaneeraus.
Vuonna 2015 Zeeland hankki enemmistön mediatoimisto Media Contacts Finland Oy:stä ja nimesi sen uudelleen Zeeland Media Group Oy:ksi. Zeeland hankki myös vastuullista viestintää tekevän Sugar Helsinki Oy:n sekä HubSpot-toteutuksita tunnetun joensuulaisen Ideal Markkinointi Oy:n. Lisäksi Zeeland hankki vuonna 2015 mainostoimisto Familyn ja vaihtoi tässä yhteydessä emoyhtiön nimen Zeeland Family Oyj:ksi.
Vuonna 2016 Zeelandin laajeneminen eteni digiosaamisessa, kun yhtiö hankki WordPress-toteuttajana tunnetun H1 Web Oy:n. Loppuvuodesta Zeeland julkisti myös ison ulkoistussopimuksen, kun osa SOK:n markkinoinnin tuotannosta siirtyi Zeelandiin.  Seuraavana vuonna Zeeland laajensi Jyväskylään ostamalla Serus Median sekä Ouluun hankkimalla Pakkahuone Oy:n. Vuonna 2017 konsernin käyttökate ylitti ensimmäisen kerran miljoona euroa.  
Vuonna 2018 Laajentuminen maakunnissa jatkui, kun Zeeland hankki Kotkassa, Kouvolassa ja Lappeenrannassa toimivan NitroID Oy:n. Zeeland Family Oyj vaihtoi nimensä Avidly Oyj:ksi samalla kun konserni hankki Ruotsissa, Norjassa ja Tanskassa toimivan Hubspot-yrityksen We Are Growit Ab:n. We Are Growit vaihtoi nimensä Avidly Ab:ksi. Loppuvuonna pääomasijoitusrahasto CapMan Growth teki 2,5 miljoonan euron pääomasijoituksen noin 25% preemiolla yhtiön osakekurssiin. Samalla Avidly ilmoitti suunnittelemansa Ruotsin rinnakkaislistautumisen siirtämisestä tulevaisuuteen.
Vuoden 2019 alussa yhtiö sai uuden toimitusjohtajan, kun Jyrki Vaittinen aloitti konsernin toimitusjohtajana 1.1.2019. Yhtiö sai kasvurahoituksen päätöksen, jolloin kokonaisrahoitus HubSpot-pohjaisesta kasvusta nousee 3,3 miljoonaan euroon. Uudessa strategiassaan yhtiö kertoi voimakkaasta kansainvälistymis- ja kasvutavoitteestaan tuleville vuosille. Saman vuoden maaliskuussa yhtiö osti inbound- ja sisältömarkkinointiin keskittyneen Helsinkiläisen Hehku Marketingin vahvistamaan Suomen inbound-liiketoimintaa.